smcproject/ml-wiki-sentences huggingface dataset:
2015 ലെ കണക്കനുസരിച്ച് 7000 പാഠപുസ്തകങ്ങളും റഫറൻസ് പുസ്തകങ്ങളും 100 മെഡിക്കൽ ജേണലുകളും ഇവിടെ സൂക്ഷിച്ചിട്ടുണ്ട്.
ദേശീയ അന്തർദേശീയ ഓൺലൈൻ ജേണലുകളിലേക്ക് പ്രവേശനമുള്ള ഓൺലൈൻ ഇ-ലൈബ്രറി സൗകര്യവും ഈ ലൈബ്രറിയിലുണ്ട്.
മെഡിക്കൽ വിദ്യാഭ്യാസ യൂണിറ്റ്
കോളേജ് കെട്ടിടത്തിന്റെ മൂന്നാം നിലയിലാണ് മെഡിക്കൽ എഡ്യൂക്കേഷൻ യൂണിറ്റ് (MEU) സ്ഥിതി ചെയ്യുന്നത്.
250 സീറ്റുകൾ ഉൾക്കൊള്ളാൻ കഴിയും.
MEU-ൽ ഓഡിയോ-വിഷ്വൽ സഹായികൾ, ഇന്റർനെറ്റ് സൗകര്യങ്ങളുള്ള കമ്പ്യൂട്ടറുകൾ, സിഡി-ബുക്കുകൾ എന്നിവ അടങ്ങിയിരിക്കുന്നു.
മെഡിക്കൽ കൗൺസിൽ ഓഫ് ഇന്ത്യ റെഗുലേഷൻ ഓൺ ഗ്രാജ്വേറ്റ് മെഡിക്കൽ എജ്യുക്കേഷൻ 1997 ഫാക്കൽറ്റി അംഗങ്ങൾ ആധുനിക വിദ്യാഭ്യാസ സാങ്കേതികവിദ്യ ഉപയോഗിക്കണമെന്ന് ഊന്നിപ്പറഞ്ഞു.
ഈ ലക്ഷ്യം കൈവരിക്കുന്നതിന്, ഫാക്കൽറ്റി വികസനത്തിനായി മെഡിക്കൽ വിദ്യാഭ്യാസ യൂണിറ്റുകൾ/വകുപ്പുകൾ സ്ഥാപിക്കുകയും അധ്യാപകർക്ക് പഠന വിഭവസാമഗ്രികൾ നൽകുകയും വേണം.
എംസിഐയുടെ ഈ നിർദേശത്തെ തുടർന്ന് സർക്കാർ വില്ലുപുരം മെഡിക്കൽ കോളേജിൽ എംഇയു രൂപീകരിച്ചതു.
ആരോഗ്യ ഇൻഷുറൻസ് പദ്ധതി
തമിഴ്‌നാട് സർക്കാരിന്റെ ഭാഗമായി മുഖ്യമന്ത്രിയുടെ സമഗ്ര ആരോഗ്യ ഇൻഷുറൻസ് പദ്ധതി (CMCHIS) ഈ ആശുപത്രിയിൽ പ്രവർത്തിക്കുന്നു.
ഗവണ്മെന്റ് വൊക്കേഷണൽ ഹയർ സെക്കന്ററി സ്കൂൾ കാറഡുക്ക ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കാസർഗോഡ് ജില്ലയിലെ പഴക്കമേറിയ വിദ്യാലയങ്ങളിലൊന്നാണ്  ഗവണ്മെന്റ് വൊക്കേഷണൽ ഹയർ സെക്കന്ററി സ്കൂൾ കാറഡുക്ക.
കാസർഗോഡ് നഗരത്തിൽനിന്നും 18 കിലോമീറ്റർ അകലെ, കാറഡുക്ക എന്ന ഗ്രാമത്തിലാണ് ഈ സ്കൂൾ സ്ഥിതിചെയ്യുന്നത്.
1927ൽ ആണ് ഈ സ്കൂൾ തുടങ്ങിയത്.
സഹ്യന്റെ മടിത്തട്ടിലെ കാടിനകത്തുളള ഒരു പ്രദേശം പിൽക്കാലത്ത് 'കാടക'മാവുകയും കർണാടകാ ഭാഷാ സ്വാധീനത്തിൽ കാറഡുക്കയായി മാറുകയും ചെയ്തു.
കാറഡുക്കയിലെ നിരക്ഷരരായവർക്ക് വിദ്യാഭ്യാസം നൽകാൻ വേണ്ടി 'കാടകം' വിദ്യാരംഭം കുറിച്ചു.
1927-മുതൽ ഇവിടം പ്രാഥമിക വിദ്യാലയപ്രവർത്തനം ആരംഭിച്ചു.
വാടകകെട്ടിടങ്ങളിലായിരുന്നു അന്നു ക്ലാസ്സുകൾ പ്രവർത്തിച്ചിരുന്നത്.
ഗ്രാമീണരെ സാക്ഷരാക്കുന്നതിൽ ഈ സ്ഥാപനം വിജയിച്ചു.
തുടക്കത്തിൽ ഒന്നു മുതൽ അഞ്ചുവരെ ക്ലാസ്സുകളുളള കാറഡുക്ക ലോവർ പ്രൈമറി സ്കൂളിൽ പഠനമാധ്യമം മലയാളമായിരുന്നു.
എഴുപതുകളുടെ ആദ്യത്തിൽ കന്നഡയും ഈ സ്കൂളിലെ പഠന മാധ്യമമായി.
1957-ൽ ഈ വിദ്യാലയം അപ്പർ പ്രൈമറി വിദ്യാലയമായി ഉയർത്തപ്പെട്ടു.
അറുപത് കാലഘട്ടത്തോടുകൂടി സ്കൂളിന് സ്വന്തമായി കെട്ടിടങ്ങളുണ്ടായി വനസത്യാഗ്രഹം കാടകത്തിന്റെ ചരിത്രത്താളുകളിൽ ഇന്നു മായാതെ കിടക്കുന്നു.
ഇവയെല്ലാം വിദ്യാലയത്തിന്റെ വളർച്ചയ്ക്ക് ഏറെ സഹായകമായിട്ടുണ്ട്.
ഉന്നതവിദ്യാഭ്യാസസൗകര്യത്തിനായി നാട്ടുകാരുടെ നിരന്തരമായ അഭ്യർതനമാനിച്ച് 1974-ൽ ഈ യു.പി സ്ക്കുൾ ഹൈസ്ക്കുളായി ഉയർത്തപ്പെട്ടു.
കാറഡുക്ക എന്ന പ്രദേശത്തെ നെച്ചിപ്പടുപ്പ് , കൊട്ടംകഴി എന്നീ ഏകാധ്യാപകവിദാലയങ്ങൾ വിദ്യാഭ്യാസ മേഖലയുടെ ആക്കം കൂട്ടി.
തൊഴിൽ അധിഷ്ഠിത വിദ്യാഭ്യാസത്തിന് കൂടുതൽ ഊന്നൽ നൽകികൊണ്ട് വൊക്കേഷണൽ ഹയർ സെക്കണ്ടറി സ്കൂളായി ഉയർത്തപ്പെട്ടപ്പോൾ 1984-ൽ കാറഡുക്ക ജി.വി.എച്ച്.എസ്.എസ് കൃഷിഐഛിക വിഷയമാക്കി മാറ്റി.
ഭൗതികസാഹചര്യങ്ങൾ
സ്ക്കളിന് 13 ഏക്കറോളം സ്ഥലവും ആവശ്യത്തിനുളള കെട്ടിടവും ഉണ്ട്.
പാഠ്യേതരപ്രവർത്തനങ്ങൾ
1986-ൽ ജൂണിൽ സ്ക്കളിൽ N.C.C യൂണിറ്റ് പ്രവർത്തനം ആരംഭിച്ചു.
ന്യൂഡൽഹിയിലെ റിപ്പബ്ലിക്ദിനത്തിലെ പരേഡിൽ കുട്ടികളെ പങ്കെടുപ്പിക്കാൻ കഴിഞ്ഞു എന്നത് N.C.Cയുടെ അഭിമാനാർഹമായ പുരസ്കാരമാണ്.
1986-ൽ കാസറഗോഡ് റവന്യൂ ജില്ല സ്കൂൾ യുവജനോത്സവം നടന്നപ്പോഴാണ് ഈ സ്ക്കുൾ പ്രത്യേകിച്ച് ശ്രദ്ധചെലുത്തയത്.
സ്കൂളിന്റെ മുൻ പ്രധമാദ്ധ്യാപകർ വർഷം പേര് 1927- - - - - - - - 2016 കേശവ പ്രസാദ് .
എസ് അവലംബം
നിനവേയിലെ ഇസഹാക്ക്
ഏഴാം നൂറ്റാണ്ടിലെ ഒരു സുറിയാനി താപസനും മെത്രാനും ദൈവശാസ്ത്രജ്ഞനും പേരുകേട്ട എഴുത്തുകാരനും ആയിരുന്നു നിനവേയിലെ ഇസഹാക്ക് ( അറബി : إسحاق النينوي ഇഷാക്ക് അൻ-നയ്നൂവി ; ഗ്രീക്ക് : Ισαάκ της Νινευή  മരണം എഡി 700-നടുത്ത്).
എഴുത്തുകാരൻ എന്ന നിലയിലാണ് അദ്ദേഹം പ്രധാനമായും അറിയപ്പെടുന്നത്.
പേർഷ്യൻ ഉൾക്കടലിന്റെ തെക്കുപടിഞ്ഞാറൻ തീരത്തെ പഴയ ബഹറൈൻ പ്രവിശ്യയുടെ ഭാഗമായിരുന്ന ഖത്തർ ആയിരുന്നു അദ്ദേഹത്തിന്റെ സ്വദേശം.
അസീറിയാക്കാരൻ ഇസഹാക്ക് , അബ്ബാ ഇസഹാക്ക് , ഇസഹാക്ക് സിറസ് എന്നീ പേരുകളും അദ്ദേഹത്തിനുണ്ട്.
ഇസഹാക്കിന്റെ പശ്ചാത്തലം നെസ്തോറിയൻ ആയിരുന്നെങ്കിലും 'കൽക്കദോനിയൻ' (Chalcedonian) വിശ്വാസപാരമ്പര്യം പിന്തുടരുന്ന  പൗരസ്ത്യ ഓർത്തഡോക്സ്, കത്തോലിക്കാ സഭകളിലും അദ്ദേഹം വിശുദ്ധനായി മാനിക്കപ്പെടുന്നു.
ജനുവരി 28-ആം തിയതിയാണ് അദ്ദേഹത്തിന്റെ തിരുനാൾ.
നെസ്തോറിയൻ പശ്ചാത്തലമുള്ള കിഴക്കിന്റെ സഭയിൽ സന്യാസിയും, കുറേക്കാലം മെത്രാനുമായിരുന്ന ഇസഹാക്കിന്റെ ദൈവസങ്കല്പം വ്യവസ്ഥാപിതക്രിസ്തീയതകളുടെ സിദ്ധാന്തങ്ങളെ അതിലംഘിച്ചു നിന്നു.
ദൈവത്തിന്റെ നീതിയേക്കാളുപരി ദൈവകാരുണ്യത്തിനും ദൈവികസ്നേഹത്തിനും ഇസഹാക്ക് പ്രാധാന്യം കല്പിച്ചു.
വിദ്വേഷത്തേയും വെറുപ്പിനേയും പ്രതികാരവാഞ്ഛയേയും ദൈവസ്വഭാവത്തിന്റെ ഭാഗമായി സങ്കല്പിക്കുന്നത് ദൈവനിന്ദയാണെന്ന് അദ്ദേഹം കരുതി.
ധർമ്മിഷ്ടരും പാപികളും ഉൾപ്പെടെ സർവചരാചരങ്ങളേയും, സാത്താനെ തന്നെയും സ്നേഹിച്ചു പരിപാലിക്കുന്നവനായി ഇസഹാക്ക് ദൈവത്തെ സങ്കല്പിച്ചു.
ദൈവത്തിന്റെ രക്ഷാപദ്ധതി ഒടുവിൽ സൃഷ്ടലോകത്തെയൊന്നാകെ രക്ഷിക്കുമെന്നും "നിത്യനാശത്തിൽ നിഷ്കരുണം തള്ളാൻ മാത്രമായി ചേതനയുള്ള ജീവികളെ സൃഷ്ടിക്കുകയെന്നത് ദൈവത്തിന്റെ കാരുണ്യവുമായി ചേർന്നു പോകുന്ന കാര്യമല്ല" എന്നും അദ്ദേഹം കരുതി.
ഇസഹാക്കിന്റെ രചനകളുടെ അസാമാന്യമായ സൗന്ദര്യവും ചിന്താപരമായ ഔന്നത്യവും, തോമസ് അക്കെമ്പിസിനെ അനുസ്മരിപ്പിക്കുമെന്ന് കത്തോലിക്കാ വിജ്ഞാനകോശം അഭിപ്രായപ്പെടുന്നു.
ഇസഹാക്കിന്റെ ജീവിതത്തത്തെ സംബന്ധിച്ച വിവരങ്ങൾക്ക് ആശ്രയിക്കാനുള്ളത് ഒൻപതാം നൂറ്റാണ്ടിൽ ബസ്രായിലെ മെത്രാനായിരുന്ന ഈശോദെനാ എഴുതിയ കന്യാവൃതത്തിന്റെ പുസ്തകവും (Book of Chastity) അറിയപ്പെടാത്ത ഒരാൾ എഴുതിയ ഒരു പാശ്ചാത്യസുറിയാനി രേഖയുമാണ്.
പേർഷ്യൻ ഉൾക്കടൽ പ്രദേശത്തെ പഴയ ബഹറൈൻ പ്രവിശ്യയുടെ ഭാഗമായിരുന്ന ഖത്തറിൽ ജനിച്ച ഇസഹാക്ക് വളർന്നത് കടൽത്തീരത്തായിരുന്നിരിക്കണം.
കടലുമായി ബന്ധപ്പെട്ട ബിംബങ്ങളും പാരാമർശങ്ങളും അദ്ദേഹത്തിന്റെ രചനകളിൽ ഏറെയുണ്ട്.
ചെറിയ പ്രായത്തിൽ തന്നെ സ്വന്തം സഹോദരനൊപ്പം സന്യാസജീവിതം തെരഞ്ഞെടുത്ത അദ്ദേഹം, താമസിയാതെ അറിവും ജീവിതവിശുദ്ധിയും തപനിഷ്ടയും മൂലം പരക്കെ ബഹുമാനിക്കപ്പെട്ടു.
പ്രശാന്തനും വിനീതനുമായിരുന്ന അദ്ദേഹത്തിന്റെ വാക്കുകൾ എപ്പോഴും സൗമ്യമായിരുന്നു.
കിഴക്കിന്റെ സഭയുടെ കാതോലിക്കോസ് ആയിരുന്ന ഗീവർഗീസ് 676-നടുത്തെങ്ങോ ഇസഹാക്കിനെ വടക്ക് നിനവേ രൂപതയുടെ (ഇന്നത്തെ ഇറാക്കിലെ മൊസൂൽ) മെത്രാനായി അഭിഷേകം ചെയ്തു.
മെത്രാൻ പദവിയിൽ ഇസഹാക്ക് തുടർന്നത് അഞ്ചു മാസം മാത്രമായിരുന്നു.
വിരമിക്കലിന്റെ സാഹചര്യം വ്യക്തമല്ല.
അതേക്കുറിച്ച് പ്രചരിച്ചിട്ടുള്ള ഒരു കഥ ഇതാണ്: മെത്രാഭിഷേകത്തിനടുത്ത ദിവസം രണ്ടു പേർ അദ്ദേഹത്തെ ഒരു തർക്കം തീർക്കാനായി സമീപിച്ചു.
ഒരുവൻ അപരന് കൊടുത്തിരുന്ന കടം തിരികെ കൊടുക്കാത്തതിനെ സംബന്ധിച്ചായിരുന്നു തർക്കം.
കടം ഉടൻ തിരികെ കിട്ടിയില്ലെങ്കിൽ വാങ്ങിയവനെ കൊടതി കയറ്റുമെന്ന് ഉത്തമർണ്ണൻ ഭീഷണിപ്പെടുത്തിപ്പോൾ ഇസഹാക്ക് ഇങ്ങനെ പറഞ്ഞു: "കടം കൊടുത്തത് തിരികെ വാങ്ങരുതെന്ന് സുവിശേഷം നമ്മെ പഠിപ്പിക്കുന്നതോർത്ത് നീ ഇയാൾക്ക് ഒരു ദിവസത്തെ അവധിയെങ്കിലും കൊടുക്കുക."
അപ്പോൾ, കടം കൊടുത്തവന്റെ പ്രതികരണം "സുവിശേഷം പറഞ്ഞ് എന്നെ വിഷമിപ്പിക്കാതിരിക്കുക" എന്നായിരുന്നു.
അതുകേട്ട് ഇസഹാക്ക്, "സുവിശേഷം ഇവിടെ പരിഗണിക്കേണ്ടതില്ലെങ്കിൽ എനിക്കിവിടെ എന്തു കാര്യം" എന്നു പറഞ്ഞു.
മെത്രാൻ സ്ഥാനം തന്റെ തപനിഷ്ടയുമായി പൊരുത്തപ്പെടുന്നില്ല എന്ന് ഇതുപോലെയുള്ള അനുഭവങ്ങളിൽ നിന്നു ബോദ്ധ്യപ്പെട്ട അദ്ദേഹം താമസിയാതെ അധികാരമൊഴിഞ്ഞു.
മെത്രാനെന്ന നിലയിൽ അദ്ദേഹത്തിന് ഏകസ്വാഭാവവാദികളെപ്പോലുള്ള ഇതരക്രിസ്തീയവിഭാഗങ്ങളുമായുള്ള തർക്കങ്ങളിൽ പങ്കെടുക്കേണ്ടിയിരുന്നെന്നും ഇസഹാക്കിനെ അധികാരം ഒഴിയാൻ പ്രേരിപ്പിച്ച ഘടകങ്ങളിലൊന്ന് അമ്മാതിരി സൈദ്ധാന്തികസംവാദങ്ങളിലുള്ള താത്പര്യക്കുറവായിരുന്നെന്നും പറയപ്പെടുന്നു.
തുടർന്ന് പഠനത്തിലും തപശ്ചര്യകളിലും മുഴുകി, തെക്ക് തീവ്രതാപസന്മാരുടെ സങ്കേതമായിരുന്ന മാതൂട്ട് മലയിലെ (Mount Matout) വനാന്തരത്തിൽ അദ്ദേഹം ഏറെക്കാലം ജീവിച്ചു.
ഒരപ്പവും വേവിക്കാത്ത അല്പം പച്ചക്കറികളുമായി ആഴ്ചയിൽ മൂന്നു വട്ടം മാത്രമായിരുന്നു ആഹാരം.
ജീവിതകാലത്തു തന്നെ അദ്ദേഹം വിശുദ്ധനായി മാനിക്കപ്പെട്ടിരുന്നു.
അതിവാർദ്ധക്യത്തിൽ കാഴ്ചനഷ്ടപ്പെട്ട അദ്ദേഹം ഏകാന്തവാസം അവസാനിപ്പിച്ച് റബ്ബാൻ ഷബർ ആശ്രമത്തിലേക്കു മടങ്ങി.
ഇസഹാക്ക് മരിച്ചതും അദ്ദേഹത്തെ സംസ്കരിച്ചിരിക്കുന്നതും ആ ആശ്രമത്തിലാണ്.
എഡി 700-ലായിരുന്നു മരണം.
അദ്ദേഹത്തിന്റെ ജനനവർഷം എന്നതു പോലെ മരണത്തീയതിയും നിശ്ചയമില്ല.
സുകൃതജീവിതത്തേയും സന്യാസചര്യയേയും സംബന്ധിച്ച ഒട്ടേറെ പ്രഭാഷണങ്ങളാണ് ഇസഹാക്കിന്റെ മുഖ്യസംഭാവന.
അവയുടെ ഭാഷ സുറിയാനി ആയിരുന്നു.
കാലക്രമേണ ഏറെ പ്രശസ്തി നേടിയ ഈ പ്രഭാഷണങ്ങൾ ഒരു നൂറ്റാണ്ടു കഴിഞ്ഞപ്പോൾ പലസ്തീനയിലെ മാർ സബ്ബാസ് ആശ്രമത്തിലെ രണ്ടു സന്യാസികൾ ഗ്രീക്കു ഭാഷയിലേക്കു മൊഴിമാറ്റം ചെയ്തു.
അബ്രാമോയിസ്, പാത്രിക്കിയോസ് എന്നിവരായിരുന്നു പരിഭാഷകരായ സന്യാസികൾ.
ഗ്രീക്കിൽ നിന്ന് അവ പത്താം നൂറ്റാണ്ടിൽ ജോർജിയൻ ഭാഷയിലേക്കും, 14-ആം നൂറ്റാണ്ടിൽ സ്ലാവോണിക് ഭാഷയിലേക്കും, 15-ആം നൂറ്റാണ്ടിൽ ലത്തീനിലേക്കും, തുടർന്ന് പോർത്തുഗീസ്, സ്പാനിഷ്, കാറ്റലൻ, ഫ്രെഞ്ച്, ഇറ്റാലിയൻ ഭാഷകളിലേക്കും മൊഴിമാറ്റം ചെയ്യപ്പെട്ടു.
അങ്ങനെ പൗരസ്ത്യ-പാശ്ചാത്യ ക്രിസ്തീയതകളിൽ, പ്രത്യേകിച്ച് സന്യസ്തർക്കിടയിൽ, അദ്ദേഹം അറിയപ്പെടാൻ തുടങ്ങി.
1983-ൽ ഇസഹാക്കിന്റെ രചനകളുടെ ഒരു പുതിയ സഞ്ചയം സുറിയാനി പണ്ഡിതൻ സെബാസ്റ്റ്യൻ ബ്രോക്ക് ഓക്സ്ഫോർഡ് സർവകലാശാലയിലെ ബോഡെലിയൻ ഗ്രന്ഥശാലയിൽ കണ്ടെത്തി.
ദൈവശാസ്ത്രം
ദൈവത്തിന്റെ നിസ്സീമമായ സ്നേഹകാരുണ്യങ്ങളെക്കുറിച്ചുള്ള ബോദ്ധ്യമായിരുന്നു ഇസഹാക്കിന്റെ പ്രബോധങ്ങളുടെ അടിസ്ഥാനം.
പ്രപഞ്ചത്തെ ദൈവസ്നേഹത്തിൽ അടിയുറച്ചതായി അദ്ദേഹം കണ്ടു.
ദൈവകാരുണ്യത്തെക്കുറിച്ചുള്ള ഇസഹാക്കിന്റെ വീക്ഷണം "അതിശയകരമാംവിധം ആധുനികം" (astonishningly modern) എന്നു വിശേഷിപ്പിക്കപ്പെട്ടിട്ടുണ്ട്.
ദൈവത്തിന്റെ അതിരില്ലാത്ത സ്നേഹം, പാപിയുടെ നേർക്കുള്ള പ്രതികാരചിന്ത ചേർന്നു കലുഷമായതല്ലെന്ന് അദ്ദേഹം കരുതി.
ദൈവപരിപാലനയുടെ നിഗൂഢപദ്ധതി ഒടുവിൽ, പാപികളും പുണ്യവാന്മാരുമടക്കം സകല മനുഷ്യരേയും, മൃഗങ്ങളേയും എന്നല്ല സാത്തനെപ്പോലും രക്ഷിക്കുന്നു.
അതിൽ നിന്ന് ഒഴിച്ചു നിർത്തപ്പെട്ടവരായി ആരുമില്ല.
ഇസഹാക്കിന്റെ ദൈവശാസ്ത്രത്തിന്റെ ഏറ്റവും ശ്രദ്ധിക്കപ്പെട്ട ഘടകം അതിലെ ഈ 'സർവരക്ഷാവാദം' (Doctrine of Universal Salvation) ആണ്.
മരണാനന്തരമുള്ള നിത്യനരകം എന്ന ആശയത്തെ അദ്ദേഹം സ്നേഹനിധിയും പരമകാരുണ്യവാനുമായ ദൈവത്തെക്കുറിച്ചുള്ള ക്രിസ്തീയസങ്കല്പവുമായി ചേർന്നു പോകാത്തതായി കണ്ടു.
ദൈവകാരുണ്യവുമായുള്ള താരതമ്യത്തിൽ പാപമെന്നത് കടലിൽ വീഴുന്ന ഒരു പിടി മണ്ണിനു സമമ്മാണ്.
ഒരു പിടി പൊടിമണ്ണ് സമുദ്രത്തിന്റെ സ്വച്ഛതയെ ബാധിക്കാത്തതു പോലെ, സൃഷ്ടികളുടെ പാപം സ്രഷ്ടാവിന്റെ ദയയെ തോല്പിക്കുന്നില്ല.
പ്രപഞ്ചത്തിൽ സംഭവിക്കുന്നതൊന്നും ദൈവസ്വഭാവത്തിൽ മാറ്റമുണ്ടാക്കുന്നില്ല.
ദൈവം മാറ്റങ്ങൾക്കും ദൗർബ്ബല്യങ്ങൾക്കും അതീതനാകയാൽ, പാപം സൃഷ്ടിജാലങ്ങളോടുള്ള ദൈവത്തിന്റെ സ്നേഹത്തിൽ കുറവു വരുത്തുന്നില്ല.
അധ:പതിച്ച മാലാഖമാരേപ്പോലും അവൻ മറ്റു മാലാഖമാർക്കൊപ്പം സ്നേഹിക്കുന്നു.
എങ്കിലും ഇസഹാക്ക് നരകത്തെ തീർത്തും നിഷേധിച്ചു എന്നില്ല.
അദ്ദേഹത്തിന്റെ സങ്കല്പത്തിലെ നരകം അഥവാ 'ഗെഹെന്നാ' (Gehenna) ചേതനാത്മാക്കളെ കറതീർത്ത് ദൈവികരക്ഷക്കു സജ്ജമാക്കുന്ന ശുദ്ധീകരണസ്ഥാനമാണ്.
ദൈവം ശിക്ഷിക്കുന്നത് ശുദ്ധീകരണത്തിനാണ്, പ്രതികാരത്തിനല്ല.
കാരുണ്യവാനായ ദൈവത്തെ ധിക്കരിച്ചു പാപം ചെയ്തതിലുള്ള തീവ്രദുഃഖമാണ് നരകപീഡ.
സൃഷ്ടപ്രപഞ്ചത്തെ പരിപൂർണ്ണതിയിലെത്തിക്കാനായി ആദിമുതലേ ഒരുക്കിയിരുന്ന ദൈവികപദ്ധതിയുടെ ഭാഗമായി അദ്ദേഹം നരകത്തെ കണക്കാക്കി.
അതിനെ പീഡനത്തിന്റേയും ദൈവപ്രതികാരത്തിന്റേയും സ്ഥാനമായി കാണുന്നതിനോടുള്ള അദ്ദേഹത്തിന്റെ എതിർപ്പ് ഇതാണ്:- “ നരകത്തെ ദൈവസ്നേഹവും ദയയും നിറഞ്ഞതായല്ലാതെ കാണുകയെന്നത് അങ്ങേയറ്റം ദൈവനിന്ദാപരമായ വീക്ഷണമാണ്, ദൈവാവമാനമാണത്. വേദനയും ദുരിതവും എല്ലാത്തരം തിന്മകളും അനുഭവിക്കാനായി ദൈവം നമ്മെ തീയിലെരിക്കുമെന്നു പറയുമ്പോൾ, തന്റെ കൃപയാൽ വിവേകബുദ്ധിയോടെ സൃഷ്ടിച്ച ജീവികളുടെ നേരേ ശത്രുതയുള്ളവനായി നാം അവനെ ചിത്രീകരിക്കുന്നു. അവൻ വെറുപ്പോടെയോ പകയോടെയോ പ്രവർത്തിക്കുന്നെന്നു പറഞ്ഞാലും, തന്നോടു തന്നെ പ്രതികാരം ചെയ്യുന്നു എന്നാകും അർത്ഥം. ദൈവത്തിന്റെ പ്രവൃത്തികളിൽ ഒന്നു പോലും, ദയയും, സ്നേഹവും, കരുണയും നിറഞ്ഞതല്ലാതെയില്ല. നമ്മോടുള്ള അവന്റെ ഇടപാടുകളുടെയെല്ലാം ആദ്യവും അന്ത്യവും അതാണ്. ”
മനുഷ്യരോടുള്ള ദൈവത്തിന്റെ സ്നേഹത്തിന്റെ പരമമായ പ്രകടനമായിരുന്നു ദൈവപുത്രന്റെ മനുഷ്യാവതാരം.
എങ്കിലും മനുഷ്യാവതാരവും കുരിശുമരണവും മനുഷ്യരുടെ പാപങ്ങളുടെ പരിഹാരത്തിനു വേണ്ടി ആയിരുന്നെന്നോ, അതിനായി അത്തരമൊരു ദൈവികത്യാഗം ആവശ്യമായിരുന്നെന്നോ ഇസഹാക്ക് കരുതിയില്ല.
സൃഷ്ടിയോടുള്ള ദൈവത്തിന്റെ അതിരില്ലാത്ത സ്നേഹം പ്രകടമാകാൻ വേണ്ടിയാണ് മനുഷ്യാവതാരവും കുരിശുമരണവും സംഭവിച്ചത്.
തന്റെ പുത്രനേക്കാൾ വിലപ്പെട്ടതായി മറ്റെന്തെങ്കിലും ഉണ്ടായിരുന്നെങ്കിൽ മനുഷ്യരോടുള്ള സ്നേഹത്തെ പ്രതി ദൈവം അതും നൽകുമായിരുന്നു.
൧ "കടലിൽ യാത്ര ചെയ്യുന്ന നാവികൾ നക്ഷത്രങ്ങളെ ശ്രദ്ധിക്കുകയും അവയുടെ ആശ്രയത്തിൽ നയിച്ച്, കപ്പലിനെ തുറമുഖത്തെത്തിക്കുകയും ചെയ്യുന്നു. ഒരു സന്യാസിയുടെ ശ്രദ്ധ പ്രാർത്ഥനയിലായിരിക്കണം. തന്റെ ലക്ഷ്യമായ തുറമുഖത്തേക്ക് അവനെ നയിക്കുന്നത് പ്രാർത്ഥനയാണ്. സന്യാസി എപ്പോഴും പ്രാർത്ഥനയിൽ ശ്രദ്ധിക്കുകയും അതിന്റെ ആശ്രയത്തിൽ ആവശ്യസാധനങ്ങൾ ശേഖരിക്കാൻ ഉതകുന്ന തുറമുഖത്ത് എത്തിച്ചേരുകയും ചെയ്യുന്നു. പിന്നെ മറ്റൊരു തുറമുഖം ലക്ഷ്യമാക്കി അയാൾ യാത്ര തുടരുന്നു. ഈ ജീവിതത്തിൽ സന്യാസിയുടെ യാത്ര ഇങ്ങനെ ഒരു ദ്വീപിൽ നിന്ന് മറ്റൊന്നിലേക്കാണ്: അതായത് ഒരു ജ്ഞാനാവസ്ഥയിൽ നിന്നു മറ്റൊന്നിലേക്ക്..."
അവലംബം 1 2 നിനവേയിലെ ഇസഹാക്ക്, കത്തോലിക്കാവിജ്ഞാനകോശത്തിലെ ലേഖനം 1 2 3 Bishop Hilarion Alfeyev - ST. ISAAC THE SYRIAN: A THEOLOGIAN OF LOVE AND MERCY ↑ ഡയർമെയ്ഡ് മക്കല്ലക്: "ക്രിസ്റ്റ്യാനിറ്റി - ദ ഫസ്റ്റ് ത്രീ തൗസന്റ് ഇയേഴ്സ്" (പുറം 250) 1 2 In search of a spiritual pearl ,  St. Isaac the Syrian and his works.
Presentation by Metropolitan Hilarion at the First International Patristics Conference of the Ss.
Cyril and Methodius Theological Institute of Post-Graduate Studies St. Isaac the Syrian and His Spiritual Legacy, Metropolitan HILARION of Volokolamsk ↑ Saint Isaac the Syrian, Bishop of Nineveh, A Homily from Made Perfect in Faith, by Father James Thornton , Orthodox Christian Information Centre ↑ St Isaac the Syrian the Bishop of Nineveh, Orthodox Church in America ↑ The Ascetical Homilies of Saint Isaac the Syrian, LesLivresTheBooks.com ↑ St Isaac of Nineveh and Syrian Mysticism - God as love Archived 2015-10-01 at the Wayback Machine .
, Hilarion.ru ↑ Giorgy Kessel, New Manuscript Witnesses to the 'Second Part' of Isaac of Nineveh, STUDIA PATRISTICA (VOL. LXIV) Papers presented at the Sixteenth International Conferenceon Patristic Studies heldin Oxford 2011 ↑ ജോൺ ഹീലി, "Eastern Spirituality from Ephraim the Syrian to Isaac of Nineveh" Zondervan Handbook to the History of Christianity (പുറം 112) 1 2 Pearls of Sait Isaac of Nineveh , WWW.karozota.com 1 2 The Wisdom of St.Isaac of Nineveh, A Bilingual Edition, By Sebastian P. Brock, Published by Gorgias Press (Texts from Christian Late Antiquity 1)(പുറം xii-xiv)
നിനാന, അലാസ്ക
നിനാന , അലാസ്ക സംസ്ഥാനത്തെ യൂക്കോൺ-കോയുകുക്ക് സെൻസസ് ഏരിയയിലുൾപ്പെട്ട ഒരു സ്വയംഭരണ പട്ടണമാണ്.
ഈ പട്ടണം അലാസ്കയുടെ അന്തർഭാഗത്തുള്ള ഒരു അസംഘടിത പ്രദേശമാണ്.
2010ലെ യു.എസ്. സെൻസസ് അനുസരിച്ചുള്ള പട്ടണത്തിലെ ജനസംഖ്യ കേവലം 378 മാത്രമായിരുന്നു.
അലാസ്ക സംസ്ഥാനത്തെ റെയിൽ-റോഡ് പദ്ധതികളുടെ ഭാഗമായി തനാന നദിയ്ക്കു കുറുകെ 1923 ൽ നിർമ്മിച്ചു പൂർത്തിയാക്കിയ മിയേർസ് മെമ്മോറിയൽ പാലം നിനാനയെ ആങ്കറേജ് നഗരവുമായും ഫെയർബാങ്ക്സ് നഗരവുമായും ബന്ധപ്പെടുത്തുന്നു.
ഈ പാലത്തിന് ഏകദേശം 700 അടി (210 മീ.) നീളമുണ്ട്.
തനാന ഭൂപ്രദേശത്തിന്റെ ഏറ്റവും പടിഞ്ഞാറുള്ള ഭാഗമാണ് നിനാന പട്ടണം.
ആദ്യകാലത്തു യൂറോപ്യൻ-അമേരിക്കക്കാരുടെ ഇടയിൽ പട്ടണം അറിയപ്പെട്ടിരുന്നത് ടോർട്ടില്ല (Tortella) എന്നായിരുന്നു.
തദ്ദേശീയ ഇന്ത്യൻ പദമായ Toghotthele യിൽ നിന്നുള്ളതായിരുന്നു ഈ പേര്.
തദ്ദേശീയ ഇന്ത്യൻ ഭാഷയിൽ ഈ വാക്കിന്റെ അർത്ഥം  നദിയ്ക്കു സമാന്തരമായിട്ടുള്ള കുന്നുകൾ എന്നാണ്.
ഈ പേരു പിന്നീട് നദിയ്ക്കും സമീപത്ത് അധിവസിച്ചിരുന്ന നിനാന വർഗ്ഗക്കാർക്കും ചാർത്തപ്പെട്ടു.
1838 കളിൽ നിനാന വർഗ്ഗക്കാര് യുറോപ്പിൽ നിന്ന് തനാന വില്ലേജിലെത്തിയവരുമായി ബാർട്ടർ സമ്പദായത്തിൽ കൊടുക്കൽ വാങ്ങലുകൾ നടത്തിയിരുന്നു.
1867 ൽ അമേരിക്കൻ ഐക്യനാടുകൾ റഷ്യയിൽ നിന്ന് അലാസ്ക വിലയ്ക്കു വാങ്ങിയതിനു ശേഷം അമേരിക്കൻ പര്യവേക്ഷകരും കച്ചവടക്കാരുമൊക്കെ തനാന താഴ്വരയിലെത്തിച്ചേർന്നു.
നിനാന റക്കാർഡിംഗ് ഡിസ്ട്രിക്റ്റിൽ സ്ഥിതി ചെയ്യുന്ന പട്ടണത്തിന്റെ അക്ഷാംശ രേഖാംശങ്ങൾ 64°33′50″N 149°5′35″W ആണ്.
യു.എസ്. സെൻസസ് പ്രകാരം പട്ടണത്തിന്റെ ആകെയുള്ള വിസ്തൃതി 6.1 ചതുരശ്ര മൈലാണ്.
ഫെയർബാങ്ക് നഗരതിത്തിന് 55 മൈൽ തെക്കായി ജോർജ്ജ് പാർക്ക് ഹൈവേയ്ക്കു സമീപം സ്ഥിതി ചെയ്യുന്ന പട്ടണത്തിലാണ് 1916 ൽ പഴയ റെയിൽ-റോഡ് ക്യാമ്പ് സ്ഥിതി ചെയ്തിരുന്നത്.
നിനി വസേര ഇംഗ്ലീഷ് വിലാസം https://ml.wikipedia.org/wiki/Nini_Wacera
ഒരു കെനിയൻ അഭിനേത്രിയും കാസ്റ്റിംഗ് ഡയറക്ടറുമാണ് നിനി വസേര (ജനനം 16 ജനുവരി 1978) .
ഒരു ഡസനിലധികം സിനിമകളിലും ടെലിവിഷൻ പരമ്പരകളിലും വസേര പ്രത്യക്ഷപ്പെട്ടു.
2005-ലെ സോപ്പ് ഓപ്പറയായ വിംഗു ലാ മോട്ടോയിലെ അഭിനയത്തിലൂടെ അവർ ശ്രദ്ധേയയാണ്.
2003-ൽ, കെനിയൻ സോപ്പ് ഓപ്പറയായ വിംഗു ലാ മോട്ടോയിൽ നിനി പ്രധാന എതിരാളിയായി അഭിനയിച്ചു.
ഈ വേഷം അവർക്ക് നിരവധി അംഗീകാരങ്ങൾ നേടിക്കൊടുത്തു.
പ്രോജക്ട് ഡാഡി, ദി വൈറ്റ് മസായ്, നെയ്‌റോബി ഹാഫ് ലൈഫ് തുടങ്ങിയ ചിത്രങ്ങളിൽ അവർ പിന്നീട് അഭിനയിച്ചു.
2015-ൽ, ഡെസ്പറേറ്റ് ഹൗസ്‌വൈവ്‌സ് എന്ന ഹിറ്റ് സീരീസിന്റെ ആഫ്രിക്കൻ പതിപ്പിലെ നായികമാരിൽ ഒരാളായി അവർ തിരഞ്ഞെടുക്കപ്പെട്ടു.
ഫിലിമോഗ്രഫി Film/Television Year Project Role Notes 2002 Dangerous Affair Kui 2003–2006 Wingu la moto Suzanne Main Antagonist 2004 Project Daddy Supporting role Epilogue 2005 The White Masai Uncredited 2006 Silent Monologues 2010 Life in D minor 2012 Nairobi Half Life Special appearance 2013-14 Kona Julia Oyange Main protagonist 2015-present Desperate Housewives Africa Ese De Souza Series  regular 2018 Rafiki Mercy അവാർഡുകളും അംഗീകാരവും Year Award name Film/Television Result 2003 Golden Dhow Award Project Daddy വിജയിച്ചു 2003 50th International Oberhausen Short Film Festival Epilogue വിജയിച്ചു 2004 7th Africa Cine week Dangerous affair വിജയിച്ചു 2006 Fanta Chaguo la Teeniez Wingu la moto വിജയിച്ചു അവലംബം പുറംകണ്ണികൾ
ഇന്റർനെറ്റ് മൂവി ഡാറ്റാബേസിൽ നിന്ന് നിനി വസേര
നിനോ ടകെഷേലാഷ്വിലി
നിനോ ടകെഷേലാഷ്വിലി ( Georgian : ნინო ტყეშელაშვილი , 1874–1956) ഒരു ജോർജിയൻ അദ്ധ്യാപികയും എഴുത്തുകാരിയും വനിതാ അവകാശ പ്രവർത്തകയുമായിരുന്നു.
1874 ൽ ഒരു ധിഷണാവിലാസമുള്ള കുടുംബത്തിൽ ജനിച്ച അവർ റ്റ്ബിലിസി യിൽ ലഭ്യമായ സ്കൂളിൽ വിദ്യാഭ്യാസം പൂർത്തിയാക്കുകയും തുടർന്ന് റഷ്യൻ ഭാഷാധ്യാപികയായി ദിദി ജിഖൈഷിയിൽ കുറച്ചുകാലം ജോലി ചെയ്തു.
1903 -ൽ മോസ്കോയിൽ ദന്തചികിത്സ പഠിക്കാൻ പോയ അവർ, അവിടെ 1905 -ലെ റഷ്യൻ വിപ്ലവകാലത്ത് വിപ്ലവ വിദ്യാർത്ഥി പ്രസ്ഥാനത്തോടൊത്ത് പ്രവർത്തിച്ചു.
അടുത്ത വർഷം റ്റ്ബിലിസി യിലേക്ക് മടങ്ങിയെത്തിയപ്പോൾ, വനിതാ അവകാശങ്ങൾക്കായുള്ള പോരാട്ടത്തിലേർപ്പെടുന്ന വനിതാ എഴുത്തുകാരെയും ആക്ടിവിസ്റ്റുകളെയും അവർ കണ്ടുമുട്ടി.
1906-ൽ ജോർജിയൻ വുമൺ ഫോർ ഈക്വൽ റൈറ്റ്സ് എന്ന പ്രസ്ഥാനത്തിൽ ചേർന്ന നിനോ മൂന്ന് വർഷത്തിന് ശേഷം ഈ സംഘടന ഉപേക്ഷിച്ച് കൊക്കേഷ്യൻ വിമൻസ് സൊസൈറ്റി എന്ന പേരിൽ സമാന ചിന്താഗതിക്കാരോടൊപ്പം ചേർന്ന് ഒരു ഫെമിനിസ്റ്റുകളുടെ പുതിയ കൂട്ടായ്മ സ്ഥാപിച്ചു.
നിന്നിഷ്ടം എന്നിഷ്ടം ഇംഗ്ലീഷ് വിലാസം https://ml.wikipedia.org/wiki/Ninnishtam_Ennishtam
പ്രിയദർശൻ തിരക്കഥ എഴുതി ആലപ്പി അഷറഫ്‌ സംവിധാനം ചെയ്ത് 1986-ൽ പുറത്തിറങ്ങിയ ഒരു മലയാളചലച്ചിത്രമാണ്‌ നിന്നിഷ്ടം എന്നിഷ്ടം .
മോഹൻലാൽ , പ്രിയ എന്നിവരാണ് ഈ ചിത്രത്തിലെ പ്രധാന വേഷങ്ങൾ ചെയ്തിരിക്കുന്നത്.
ചി­ത്രം വൻ­ഹി­റ്റാ­യി­ല്ലെ­ങ്കി­ലും ശ്ര­ദ്ധ നേ­ടി.
ചി­ത്ര­ത്തി­ലെ പാ­ട്ടു­കൾ വള­രെ പ്ര­ശ­സ്‌­ത­ങ്ങ­ളാ­യി.
കഥാപാത്രങ്ങൾ അഭിനേതാവ് കഥാപാത്രം മോഹൻലാൽ ശ്രീക്കുട്ടൻ പ്രിയ ശാലിനി സുകുമാരി കാക്കാത്തിയമ്മ ശ്രീനിവാസൻ ജിതിൻലാൽ-മദൻലാൽ മുകേഷ്‌ രാമകൃഷ്ണ പിള്ള മാള അരവിന്ദൻ ചക്രപാണി ജോണി അച്ചു ബോബി കൊട്ടാരക്കര ഗോവിന്ദൻ നായർ കുതിരവട്ടം പപ്പു പൂജപ്പുര രവി ശങ്കരാടി ഡോക്ടർ ജഗതി ശ്രീകുമാർ പുറമെ നിന്നുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് നിന്നിഷ്ടം എന്നിഷ്ടം
നിന്നു സേവിഞ്ചിന
സുബ്ബരായ ശാസ്ത്രി യദുകുലകാംബോജിരാഗത്തിൽ ചിട്ടപ്പെടുത്തിയ ഒരു കൃതിയാണ് നിന്നു സേവിഞ്ചിന .
വരികളും അർത്ഥവും വരികൾ അർത്ഥം പല്ലവി നിന്നു സേവിഞ്ചിന ജനുലകു നിക ഈ ജനന ബാധലു ഗലവേ ഓ പാർത്ഥസാരഥി സ്വാമീ, അങ്ങയുടെ ഭക്തർ ജനനമരണ നൈരന്തര്യങ്ങളുടെ ക്ലേശങ്ങൾ സഹിക്കണമോ?
അനുപല്ലവി കനകാംഗി ശ്രീ രുഗ്മിണി ഹൃദയാബ്ജ ദിനമണേ പാർഥസാരഥി സ്വാമി രുഗ്മിണിയുടെ പങ്കജസമാനമായ ഹൃദയത്തിന് അങ്ങ് സൂര്യനേപ്പോലെയാണല്ലോ സ്വരസാഹിത്യം രാരാ നിന്നു സദാ (കോരിതി വിനു) കോരിതിനി മനവി വിനുമു സാരസ ദളാക്ഷ ശരണാഗത ജനാവന കൃപാനിധിവി ഞാനെന്നും അങ്ങയുടെ സാമീപ്യം ആഗ്രഹിക്കുന്നു ദയവായി വന്ന് എന്റെ അപേക്ഷയൊന്നു കേൾക്കൂ പങ്കജദളങ്ങൾ പോലെ അങ്ങയുടെ നയനങ്ങൾ മനോഹരമാണല്ലോ കീഴ്പ്പെടുന്നവർക്ക് അങ്ങ് കരുണയുടെ സാഗരമാണല്ലോ ചരണം ഭവസാഗര താരകമൈ യുന്നദി നീ പദ സരസ യുഗമു ഭുവിമാനവ ലോകുലകു ഭുക്തി മുക്തി പ്രദമു (നീ പദമു) ഭവസന്നുത നീദു നാമഭജന സദാ ജേയുചുന്ന കവിജനാവന ലോല നീ സരി ഗലദാ ദെൽപു കുമാരപൂജിത പാദാ അങ്ങയുടെ പാദപങ്കജങ്ങൾ എന്നെ ഈ ഭവസാഗരം കടക്കാൻ സഹായിക്കുമല്ലോ അവ എനിക്ക് ഭക്ഷണവും മോക്ഷവും നൽകുമല്ലോ.
ശിവൻ അങ്ങയെ ആരാധിക്കുന്നു ഉന്നതരായ പണ്ഡിതരാണല്ലോ അങ്ങയുടെ സഹചാരികൾ, വേറേതെങ്കിലുമൊരു മൂർത്തിയുണ്ടോ അങ്ങയുമായി താരതമ്യത്തിന്, സുബ്രഹ്മണ്യൻ അങ്ങയുടെ പാദം ഭജിക്കുന്നു.
അവലംബം പുറത്തേക്കുള്ള കണ്ണികൾ ഐശ്വര്യ വിദ്യ രഘുനാഥ് ആലപിച്ചത് ടി എം കൃഷ്ണയുടെ ആലാപനം
നിന്റെ ഓർമ്മയ്ക്ക് നിന്റെ ഓർമ്മയ്ക്ക്
കാലത്തിന്റെ കൂടികലർപ്പുകളും  ജീവിതത്തിന്റെ സമസ്യകളും എഴുത്തിൽ പകർത്തി, വായനക്കാരെ അത്ഭുത സാഹിത്യകാരനാണ് എം.ടി വാസുദേവൻ നായർ .
എഴുതുന്നതെന്തും കവിതയാക്കി മാറ്റുന്ന രചനാനിപുണത കാലദേശങ്ങൾക്കപ്പുറം എം.ടിയെ വായനക്കാരുടെ സ്വന്തം എഴുത്തുകാരനാക്കി മാറ്റുന്നു.
മനസ്സിനെ അമ്പരിപ്പിക്കുന്ന ആത്മനൊമ്പരങ്ങളുടെ പകർത്തെഴുത്തായിരുന്നു എം.ടിയുടെ ഓരോ കഥകളും.
എം.ടിയുടെ ഏറെ പ്രശസ്തമായ ആറ് കഥകളാണ് നിന്റെ ഓർമ്മയ്ക്ക് എന്ന ഈ കൃതിയിൽ സമാഹരിച്ചിരിക്കുന്നത്.
ഒരു പിറന്നാളിന്റെ ഓർമ്മ, വളർത്തുമൃഗങ്ങൾ, നിന്റെ ഓർമ്മയ്ക്ക്, മരണത്തിന്റെ കൈത്തെറ്റ്, കോട്ടയുടെ നിഴൽ, ഓപ്പോള് എന്നീ കഥകളെല്ലാം വായനക്കാരുടെ എക്കാലത്തെയും പ്രിയപ്പെട്ട എം.ടി കഥകളിൽ ഉൾപ്പെടുന്നു.
ഡി.സി ബുക്‌സ് പുറത്തിറക്കിയിരിക്കുന്ന ഈ കഥാസമാഹാരത്തിന്റെ നാലാമത് പതിപ്പാണ് ഇപ്പോൾ പുറത്തിറങ്ങിയിരിക്കുന്നത്.
കേന്ദ്ര സാഹിത്യ അക്കാദമി അവാർഡ് നേടിയ കാലം , കേരള സാഹിത്യ അക്കാദമി അവാർഡ് ലഭിച്ച നാലുകെട്ട് , വയലാർ അവാർഡ് നേടിയ രണ്ടാമൂഴം , ഓടക്കുഴൽ അവാർഡ് നേടിയ വാനപ്രസ്ഥം , അസുരവിത്ത്, വിലാപയാത്ര, പാതിരാവും പകൽവെളിച്ചവും, എം.ടി.യുടെ തിരക്കഥകൾ, എന്റെ പ്രിയപ്പെട്ട തിരക്കഥകൾ, എം.ടി.യുടെ തിരഞ്ഞെടുത്ത കഥകൾ, കാഥികന്റെ കല, കാഥികന്റെ പണിപ്പുര തുടങ്ങിയവയാണ് എം.ടി.വാസുദേവൻ നായരുടെ മുഖ്യകൃതികൾ.
ഏറ്റവും മികച്ച തിരക്കഥാകൃത്തിനുളള സംസ്ഥാന, ദേശീയ അവാർഡുകൾ പല തവണ നേടിയ എം.ടി 1974-ലെ ദേശീയ അവാർഡ് നേടിയ നിർമാല്യം , ബന്ധനം, വാരിക്കുഴി, മഞ്ഞ് , കടവ്, ഒരു ചെറുപുഞ്ചിരി എന്നീ ചിത്രങ്ങൾ സംവിധാനം ചെയ്തു.
മികച്ച സംവിധായകനുളള സംസ്ഥാന ചലച്ചിത്ര അവാർഡു ലഭിച്ചിട്ടുള്ള അദ്ദേഹത്തിന് കാലിക്കറ്റ് സർവകലാശാല ഡി.ലിറ്റ് ബഹുമതി നൽകി ആദരിച്ചിട്ടുണ്ട്.
1996-ൽ ജ്ഞാനപീഠ പുരസ്‌കാരം ലഭിച്ചു.
നിനവേ ഇംഗ്ലീഷ് വിലാസം https://ml.wikipedia.org/wiki/Nineveh ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 ഓഗസ്റ്റ് മുതൽ തുടരുന്നു.
വടക്കൻ ഇറാക്കിലെ ഒരു ഗവർണറേറ്റാണ് നിനവേ .
ബൈബിളിൽ പരാമർശിക്കുന്ന പ്രാചീന അസീറിയൻ നഗരം നിനവേ ഇവിടെ സ്ഥിതി ചെയ്യുന്നു.
നിന്ന-ജി ഇംഗ്ലീഷ് വിലാസം https://ml.wikipedia.org/wiki/Ninna-ji Shinden's North Garden Shinden's South Garden
നിന്ന-ജി (仁和寺 Ninna-ji) ബുദ്ധമതത്തിലെ ശിംഗോൺ വിഭാഗത്തിന്റെ ഒമുറോ സ്കൂളിൻറെ പ്രധാനക്ഷേത്രമാണ്.
ജപ്പാനിലെ പടിഞ്ഞാറൻ ക്യോട്ടോയിൽ സ്ഥിതി ചെയ്യുന്ന ഈ ക്ഷേത്രം AD 888- ൽ വിരമിച്ച ചക്രവർത്തി ഉഡയാണ് സ്ഥാപിച്ചത്.
യുനെസ്കോ ലോക പൈതൃക സ്ഥലമായ പുരാതന ക്യോട്ടോയിലെ ചരിത്ര സ്മാരകങ്ങളുടെ ഭാഗമാണ് ഇത്.
മുൻ ഹിയാൻ കാലഘട്ടത്തിലാണ് നിന്ന-ജി സ്ഥാപിക്കപ്പെട്ടത് .
886-ൽ കോകോ ചക്രവർത്തി നിഷിയമ ഗോഗൻജി ക്ഷേത്രം നിർമ്മിച്ചു.
രാഷ്ട്രത്തെ അനുഗ്രഹിക്കുന്നതിനും ബുദ്ധമത ഉപദേശങ്ങൾ പ്രചരിപ്പിക്കുന്നതിനും ശ്രമിച്ചെങ്കിലും അതിന്റെ പൂർത്തീകരണം കാണാൻ കഴിയുന്നതുവരെ അദ്ദേഹം ജീവിച്ചിരുന്നില്ല.
ഉഡ ചക്രവർത്തി ആണ് 888 -ൽ ഇതിന്റെ നിർമ്മാണം പൂർത്തിയാക്കിയത്.
അവസാനമായി ചക്രവർത്തി കൊകോയുടെ ഭരണത്തിനു ശേഷം അതിനെ "നിന്ന" എന്ന് നാമകരണം ചെയ്തു.
888 മുതൽ 1869 വരെയുള്ള കാലഘട്ടത്തിൽ ചക്രവർത്തിമാർ പരമ്പരാഗതമായി ഒരു പുത്രനെ ക്ഷേത്രത്തിലേയ്ക്ക് അയച്ചിരുന്നു.
അവിടെ ഒരു ഒഴിവ് വരുമ്പോൾ പുരോഹിതൻ ആകുകയും ചെയ്തിരുന്നു.
കെട്ടിടങ്ങൾ National Treasure of Japan Golden Hall Important Cultural Property of Japan Pagoda Kyozo Nio Gate Chumon Shoro Kannon-do Miei-do Chumon of Miei-do Kyusho-myojin Omotemon of Honbo Ryokaku-tei Hito-tei Other Chokushimon Shinden Reimeiden Kuro Shoin Shiro Shoin ചിത്രശാല Pagoda Kyozo Mieido Kyusho-myojin Interior of Shinden ഇതും കാണുക List of Buddhist temples in Kyoto List of National Treasures of Japan (temples) List of National Treasures of Japan (ancient documents) List of National Treasures of Japan (paintings) List of National Treasures of Japan (sculptures) List of National Treasures of Japan (crafts-others) List of National Treasures of Japan (writings) Thirteen Buddhist Sites of Kyoto For an explanation of terms concerning Japanese Buddhism, Japanese Buddhist art, and Japanese Buddhist temple architecture, see the Glossary of Japanese Buddhism .
അവലംബം ബാഹ്യ ലിങ്കുകൾ Ninna-ji official website Archived 2017-09-15 at the Wayback Machine .
Photos of Ninna-ji
നിന്നു വിനാഗ മരി
ശ്യാമശാസ്ത്രികൾ പൂർവികല്യാണിരാഗത്തിൽ ചിട്ടപ്പെടുത്തിയ ഒരു കൃതിയാണ് നിന്നു വിനാഗ മരി .
നിന്നുവിനഗ മരിദിക്കെവരുന്നാരു നിഖിലലോകജനനി നന്നു ബ്രോചുടകു അനുപല്ലവി
പന്നഗഭൂഷണുഡൈന കാഞ്ചി ഏകാ‌മ്ര പതി മനോഹാരിണി ശ്രീ കാമാക്ഷി ചരണങ്ങൾ
പരമ ലോഭുലനു പൊഗഡി പൊഗഡി അതി പാമുരുഡൈ തിരിഗി തിരിഗി വേസാരി സ്ഥിരമുലേക അതി ചപലുഡൈതി നാ ചിന്ത ദീർച്ചി വേഗമേ ബ്രോചുടകു
ഇലലോ നീവലേനേ ഗാദാനീ മഹിമ എന്തനി യോചിമ്പ എവരി തരമു പലുകവശമ ആദി ശേഷുനികൈനനു പതിത പാവനി നന്നു ബ്രോചുടകു
താമസമ്പിടുല സേയരാകികനു തല്ലി നാ മൊറവിനരാദാ ദയലേദാ കാമിതാർത്ഥ ഫലദായകി നീവേഗദാ ശ്യാമകൃഷ്ണ സഹോദരി കൗമാരി അർത്ഥം അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം
മങ്കാത്ത (തമിഴ് ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Mankatha
2011-ആഗസ്റ്റിൽ പ്രദർശനം ആരംഭിച്ച ഒരു തമിഴ് ചലച്ചിത്രമാണ് മങ്കാത്ത .
(மங்காத்தா) അജിത് , അർജ്ജുൻ തുടങ്ങിയ പ്രധാനനടന്മാർ അഭിനയിച്ച ഈ ചിത്രം അജിത്തിന്റെ അൻപതാമത് ചിത്രം കൂടിയാണ്.
സൺ പിക്ചേഴ്സിന്റെ ബാനറിൽ ദയാനിധി അഴഗിരി, വിവേക് രത്നവേൽ എന്നിവർ നിർമ്മിച്ച ഈ ചിത്രം കഥയും തിരക്കഥയും എഴുതി സംവിധാനം ചെയ്തിരിക്കുന്നത് വെങ്കട് പ്രഭുവാണ് .
യുവൻ ശങ്കർ രാജയാണ് സംഗീത സംവിധായകൻ.
ഛായാഗ്രഹണം ശക്തി ശരവണനും ചിത്രസംയോജനം നിർവ്വഹിച്ചിരിക്കുന്നത്  കെ.എൽ. പ്രവീൺ, എൻ.ബി. ശ്രീകാന്ത് എന്നിവർ ചേർന്നുമാണ്.
അജിത് അർജ്ജുൻ എന്നിവരെക്കൂടാതെ തൃഷ കൃഷ്ണൻ , ലക്ഷ്മി റായ് , അഞ്ജലി, ആൻഡ്രിയ, വൈഭവ് റെഡ്ഡി, പ്രേംജി അമരൻ, അരവിന്ദ് എന്നിവരും അഭിനയിച്ചിരിക്കുന്നു.
അവലംബം ↑ {{ cite web }} : Check date values in: | accessdate= ( help ) ↑ {{ citation }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help ) ↑ http://www.bbfc.co.uk/BFF281466/
മങ്കി പസിൾ ട്രീ